এখন গোটা বিশ্বে জেনডেস্ক একটি পরিচিত নাম। বিশেষত সফ্টঅয়্যারের দুনিয়ায় জেনডেস্কের জয়জয়কার। একাশি হাজার কাস্টমারের সমস্যা সামলায় এই সংস্থা। ৭৫ হাজারের বেশি সংস্থা এদের সার্ভিস নেয়। বিশ্বের বারোটা শহরে দেড় হাজারের বেশি মানুষ এই সংস্থায় কাজ করেন। ২০১৪ সালে বাজার আইপিও ছেড়েছে এই সফ্টঅয়্যার সংস্থা। ইওর স্টোরির টেক স্পার্কের মঞ্চে দাঁড়িয়ে সংস্থার অন্যতম সহ প্রতিষ্ঠাতা এবং চিফ টেকনিকাল অফিসার মোর্টেন প্রিমডাল যখন জেনডেস্কের কাজ, কাজের পরিধি, এবং গ্রাহকের তৃপ্তির প্রসঙ্গে বলছিলেন তখন জেনডেস্কের জেনেসিসের কাহিনিটা উঁকি মারছিল। বারবার কৌতূহল তৈরি হচ্ছিল, এই সংস্থার তৈরি হওয়ার দিন গুলো কেমন ছিল সেটা জানার। জানা গেল সেই শুরুর শুরুর কাহিনি।